নোটবাতিল বিতর্কে নরেন্দ্র মোদীর বিরুদ্ধে আন্দোলন থেকে তিনি যে আপাতত পিছু হঠছেন না, তা ফের একবার বুঝিয়ে দিলেন মমতা বন্দ্যোপাধ্যায়। সোমবার, কলেজ স্ট্রিট থেকে ধর্মতলা পর্যন্ত মিছিল করেন তৃণমূলনেত্রী তথা রাজ্যের মুখ্যমন্ত্রী। মিছিল শেষে তীব্র ভাষায় নরেন্দ্র মোদীকে আক্রমণ করেন তিনি। রীতিমতো হুঁশিয়ারি দিয়ে বলেন, বিশ্বের কোথাও এমন ‘ডিমনিটাইজেশন’ বা ‘নোটবাতিল’-এর ঘটনা দেখা যায়নি বলেও মমতা অভিযোগ করেন। মমতা বন্দ্যোপাধ্যায় অভিযোগ করেন, দেশজুড়ে নৈরাজ্য তৈরি করেছেন নরেন্দ্র মোদী। নিজেকে স্বৈরতান্ত্রিক শাসকে পরিণত করেছেন তিনি। যুক্তরাজ্য পরিকাঠামোকে অবজ্ঞা করছেন দেশের প্রধানমন্ত্রী। সেই সঙ্গে মমতার আরও অভিয়োগ, ‘দেশকে রসাতলে পাঠিয়ে নিশ্চিন্তে ঘুমোচ্ছেন মোদী।’ এটা চলবে না বলেও হুঁশিয়ারি দেন মমতা। 

কলকাতায় নোটবাতিলের বিরুদ্ধে মিছিলে মমতা 
তৃণমূলনেত্রীর অভিযোগ, ‘নোটবাতিল নিয়ে কোনও পরিকল্পনাই ছিল না মোদী সরকারের। তার জন্য আজ চরম দুর্ভোগে পড়েছে দেশবাসী। নরেন্দ্র মোদী নিজেকে দেশের আধুনিক ভগবান মনে করছেন।’ নোটবাতিলের বিরুদ্ধে প্রতিবাদে সওয়ারি হতে সাধারণ মানুষকে আহ্বান জানান মমতা। তিনি বলেন, ‘রাস্তায় নামুন, আন্দোলন করুন, নোটবাতিলের বিরুদ্ধে সওয়াল করুন।’ ‘স্বৈরতান্ত্রিক মোদীর’ শেষ দেখেই তিনি ছাড়বেন বলেও হুঁশিয়ারি দেন মমতা।
আরও পড়ুন... 
বেতন না পাওয়ার হাহাকারেও ধর্মঘটে স্বাভাবিক চা-বাগান, দেখুন ভিডিও... 
নোট নিয়ে সরগরম দেশ। রাজনৈতিক মহলে ঠিক কী কী তুলকালাম ঘটছে?